怨詩楚調示龐主簿及鄧治中
作者：胡宿
朝代：宋

paragraphs: 我生豈不辰，貧賤亦偶然。
讀書飯脫粟，差可樂餘年。
藝麻室南端，種桑屋東偏。
弱婦事紡績，丁男長力田。
瓶儲苟不乏，安用三百廛。
老翁飽食罷，日晏尚高眠。
豈知天地間，陵谷有變遷。
獨恨生苦晚，不在羲皇前。
嘗聞父老言，醉鄉隔烽烟。
安得盈觴酒，時復中聖賢。